Hoffmann var en av de sentrale medlemmene i den østerrikske Wiener Sezession, en radikal gruppe kunstnere og arkitekter, og deltok aktivt i arbeidet, blant annet i tidsskriftet Ver Sacrum. Sammenlignet med annen jugendarkitektur kan Hoffmanns arbeider sies å være et bindeledd i stilutviklingen mellom Arts and Crafts og en slags førmodernisme i samme ånd som Frank Lloyd Wright. De tidlige verkene hans er tydelig påvirket av Mackintosh og hans senere arbeider er lett assosiert med modernismens vekt på reduserte, ortogonale komposisjoner.